OpenLLM-France/wikimedia huggingface dataset:
# Pere (abat de Sant Quirze, 1547)

Pere fou abat del monestir Sant Quirze de Colera almenys el 1547. L'única notícia que es té d'aquest abat és que apareix en els diferents abaciologis que la crítica històrica ha fet en el decurs del temps. És possible, com la resta dels abats d'aquesta època, que fos un abat comendatari. El fet que només es conegui el nom de pila i no el llinatge, fa molt difícil poder-lo identificar correctament.

## Bibliografia

* Joan Badia i Homs, L'arquitectura medieval a l'Empordà, 2a ed., 2 vols., Girona, Diputació Provincial de Girona, 1985, vol. II-B, pp. 156-178, [il.] 182-190 i 600-605.
* Catalunya Romànica, 27 vols., Barcelona, Enciclopèdia Catalana, 1984-1998, vol. 9.
Viccionari
# Montigny-lès-Condé

Montigny-lès-Condé és un municipi francès situat al departament de l'Aisne i a la regió dels Alts de França. L'any 2007 tenia 61 habitants.

## Demografia
### Població

El 2007 la població de fet de Montigny-lès-Condé era de 61 persones. Hi havia 20 famílies de les quals 3 eren unipersonals (3 dones vivint soles i 3 dones vivint soles), 7 parelles sense fills, 7 parelles amb fills i 3 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 34 habitatges, 24 eren l'habitatge principal de la família, 6 eren segones residències i 4 estaven desocupats. Tots els 34 habitatges eren cases. Dels 24 habitatges principals, 19 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 3 tenien tres cambres, 9 en tenien quatre i 12 en tenien cinc o més. 20 habitatges disposaven pel capbaix d'una plaça de pàrquing. A 9 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Montigny-lès-Condé el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 8 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 8 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 8 | 25 a 29 | 8 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 43 persones, 28 eren actives i 15 eren inactives. De les 28 persones actives 26 estaven ocupades (12 homes i 14 dones) i 2 estaven aturades (1 home i 1 dona). De les 15 persones inactives 9 estaven jubilades, 1 estava estudiant i 5 estaven classificades com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Montigny-lès-Condé a l'INSEE.
* Évolution et structure de la population Fitxa amb el detall de dades de Montigny-lès-Condé a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Resolució 411 del Consell de Seguretat de les Nacions Unides

La Resolució 411 del Consell de Seguretat de les Nacions Unides, aprovada el 30 de juny de 1977 assenyala les declaracions de funcionaris de la República Popular de Moçambic i també expressa la seva preocupació per la situació creada pels actes de provocació agressius comesos pel règim minoritari il·legal a Rhodèsia. El Consell va reafirmar el seu treball anterior en relació amb Rhodèsia, incloent les seves resolucions que imposen sancions a aquest país i va prendre nota del seu reconeixement de la cooperació de Moçambic en aquest pla. La Resolució condemna els actes agressius de Rhodèsia, incloent les incursions militars, contra Moçambic i pren nota de la necessitat econòmica urgent i especial de Moçambic, que va sorgir de l'aplicació de la resolució 253.
El Consell va fer una crida als Estats a proporcionar assistència immediata a Moçambic, va sol·licitar que diverses agències de l'ONU, incloent el PNUD, el Programa d'Aliments, el Banc Mundial i el FMI, ajudessin Moçambic. Finalment, la resolució demana al Secretari General que organitzi esforços per superar les dificultats econòmiques de Moçambic a causa de les seves aplicacions de sancions econòmiques contra Rhodèsia.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Luci Orbili Pupil

Luci Orbili Pupil (en llatí: Lucius Orbilius Pupillus; 113 aC- c. 13 aC) va ser un mestre de gramàtica i retòrica romà, conegut perquè va ser el mestre d'Horaci.
Era natural de Benevent, i ja en la seva joventut es va dedicar a l'estudi de la literatura, però per la mort dels seus pares, que van morir el mateix dia a mans dels seus enemics, va haver de servir d'assistent de magistrats i després com a soldat a Macedònia. Va tornar més tard a la seva ciutat natal per continuar amb els seus estudis, i a cinquanta anys, durant el consolat de Ciceró (63 aC), se'n va anar a Roma per obrir una escola. Va obtenir bona reputació però pocs guanys, i va passar la vellesa gairebé en la indigència. Segurament ja tenia uns seixanta anys quan Horaci va ser deixeble seu. Horaci l'anomena plagosus ('pegaire, amic dels cops'), per les pallisses que donava als seus deixebles quan no pronunciaven bé els obscurs versos de Livi Andronic.
Va viure fins a gairebé cent anys, però molt abans ja havia perdut la memòria. Hom li va erigir una estàtua al capitoli de Benevent. Va deixar un fill també anomenat Orbili, que va seguir la feina del pare, i un esclau del difunt, Escriboni, també deixeble seu, va arribar a certa notorietat com a gramàtic.
Va escriure una obra, citada per Suetoni amb el nom de Περιάλογος (Periàlogos), un mot que no existeix ni en llatí ni en grec, i que podria ser en realitat Περί ἄλγεος (Peri Àlgeos, 'del dolor') o bé Paedagogus.

## Referències

* ↑ Smith, William (ed.). «Orbilius». A: Dictionary of Greek and Roman Biography and Mythology. Volum III. Boston: Little, Brown & Comp., 1867, p. 41.
# Lluita lleonesa

La lluita lleonesa (lucha leonesa o aluches) és una art marcial practicada a la província de Lleó que pot tenir els seus orígens en els pobladors preromans del nord de la península Ibèrica.
Es practica com a mínim des de l'edat mitjana i és un esport regulat des de 1920.
Es practica cos a cos i per parelles i consta d'una sèrie de claus o mañas mitjançant les quals hom intenta que l'adversari toqui el terra amb el tronc o els braços.

## Enllaços externs

* Federació de Castella i Lleó de Lluita Arxivat 2007-01-12 a Wayback Machine. (castellà)
* Pàgina web personal sobre lluita lleonesa Arxivat 2005-09-06 a Wayback Machine. (castellà)
# Maria Climent i Huguet

Maria Climent i Huguet (Amposta, 1985) és una escriptora i traductora catalana. És llicenciada en Traducció i Interpretació i ha estudiat Guió. La seva carrera professional ha passat per l'ensenyament d'idiomes, el copywriting, la gestió de xarxes socials i de contingut i l'ensenyament d'escriptura creativa. Arran d'un taller d'escriptura a la revista cultural Catorze, va iniciar una col·laboració amb el mitjà.
El 16 d'octubre de 2019 es va publicar la seva primera novel·la, Gina (L'Altra Editorial), que narra, des de l'humor, les dificultats a les quals s'enfronta la jove protagonista després de ser diagnosticada amb esclerosi múltiple, malaltia que també pateix l'autora. L'obra està escrita en el dialecte propi del delta de l'Ebre. L'editorial Alfaguara l'ha publicat traduïda al castellà. Amb aquest obra, guanyà el premi literari El Setè Cel, de Salt, l'octubre de 2020.
El 2023 va publicar A casa teníem un himne, amb l'Altra Editorial.

## Referències

* ↑ «Maria Climent». L'Altra Editoria.
* 1 2 Zaera, Anna «Maria Climent: “Merda, el moment és ara!"». surtdecasa.cat, 30-08-2019.
* ↑ «Gina- Maria Climent». L'Altra Editorial.
* 1 2 «La escritora Maria Climent novela en 'Gina' las dificultades de la esclerosis múltiple "con humor y sin frivolidad"». Europa Press, 28-10-2019.
* ↑ «Maria Climent guanya el premi Setè Cel 2020 de Salt amb la novel·la Gina». Arxivat de l'original el 2020-11-01. [Consulta: 28 octubre 2020].
* ↑ «A casa teníem un himne», 07-09-2023. [Consulta: 8 setembre 2023].
# Sarah Loinaz Marjaní

Sarah Loinaz Marjaní (Sant Sebastià, Guipúscoa, 11 de juliol de 1998) és una model i reina de bellesa espanyola-marroquina, guanyadora del concurs Miss Univers Espanya 2021.
Va créixer a Sant Sebastià. El seu pare és espanyol mentre que la seva mare és marroquina. Loinaz va estudiar administració i direcció d'empreses. Parla quatre idiomes diferents, ja que ha crescut en una família multicultural i ha viscut a diversos països.
El 25 d'octubre de 2015, va representar basc a Miss World Spain 2015 i va competir contra 24 candidats més a l'auditori Phillip VI de Màlaga. Va guanyar el premi Top Model i va acabar en el Top 10.
El 5 de novembre de 2016, va representar Espanya al Reina Hispanoamericana 2016 i va competir contra 22 candidats més a Santa Cruz, Bolívia. Va ser 5a subcampiona.
El 14 de setembre de 2017, va representar a Guipúscoa a Miss Universe Espanya 2017 i va competir contra 39 candidats més al Teatre Fortuna de l'Hotel THB Torrequebrada Class de Benalmádena. Va quedar 1a subcampiona de Sofia del Prado, que va acabar entre els 10 primers de Miss Univers 2017.
El 16 d'octubre de 2021, va competir contra altres 15 candidats per Miss Universe Espanya 2021 al Los Olivos Beach Resort de Costa Adeje, Tenerife, Illes Canàries. És la guanyadora del títol de Miss Univers Espanya 2021.
Com a Miss Univers Espanya, Loinaz va representar Espanya al concurs Miss Univers 2021 celebrat a Eilat, Israel.

## Referències

* ↑ Sarah Loinaz és Miss Univers Espanya 2021
* ↑ La guipuscoana Sarah Loinaz, proclamada 'Miss Univers Espanya 2021'

## Enllaços externs

* Web oficial de Miss Universe Spain
* Sarah Loinaz a Instagram
# Phanoperla bakeri

Phanoperla bakeri és una espècie d'insecte plecòpter pertanyent a la família dels pèrlids que es troba a Malèsia: Mindanao (les illes Filipines).

## Referències

* ↑ Banks, 1938. Jour.Fed.Malay States Mus. 18(2):221.
* ↑ uBio (anglès)
* ↑ Banks, 1924. Bull. Mus. Comp. Zool. 65(12):426.
* 1 2 3 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Claassen, 1940. Mem. Cornell agric. Exp. Sta. 232:157.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:296.
* Jewett, 1958. Field. Zool. 42:85.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1982. Syst.Entomol. 7(1):95.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.

## Enllaços externs

* Perlidae Species Listing Arxivat 2006-09-16 a Wayback Machine. (anglès)
* Encyclopedia of Life (anglès)
* Records of Neoperlini (Plecoptera: Perlidae) from Brunei Darussalam and Sarawak, with Descriptions of New Phanoperla (Banks) and Neoperla (Needham) Species (anglès)
* Notes on Plecoptera (4) (anglès)
# Montigny-lès-Metz

Montigny-lès-Metz és un municipi francès, situat al departament del Mosel·la i a la regió del Gran Est. L'any 1999 tenia 23.437 habitants.
# Resolució 417 del Consell de Seguretat de les Nacions Unides

La Resolució 417 del Consell de Seguretat de les Nacions Unides, fou aprovada per unanimitat el 31 d'octubre de 1977. Després de reafirmar la resolució 392 (1976), el Consell va condemnar la repressió contínua contra negres i altres oponents de l'apartheid, igual que els mitjans de comunicació de Sud-àfrica i les creixents morts de detinguts. El Consell va preveure que la continuació de tals activitats portaria a un seriós conflicte racial amb repercussions internacionals.
Pel tant, la resolució va exigir que el govern de Sud-àfrica:
    (a) acabés la violència contra els oponents de l'apartheid;
    (b) alliberés a totes les persones detingudes sota lleis de seguretat arbitràries;
    (c) cessés la seva resposta violenta cap a demostracions contra l'apartheid;
    (d) eliminés les prohibicions de les notícies contra de l'apartheid
    (i) abolís el "sistema d'educació bantu" i els bantustans
La resolució va continuar demanant-los als Estats membres que recolzessis la resolució i oferissin ajuda a aquelles persones que fugissin de Sud-àfrica. També li va demanar al Secretari General Kurt Waldheim, juntament amb la Comissió Especial en contra de l'Apartheid, que monitoritzés la situació i publiqués un informe sobre la implementació de la resolució 417 pel 17 de febrer de 1978.
La reunió, sol·licitada per Tunísia, en vista de les mesures repressives adoptades per Sud-àfrica, va adoptar la resolució unànimement. Tres projectes de resolució anteriors van ser rebutjades a causa d'objeccions d'alguns membres permanents del Consell.

## Referències

* ↑ Wellens, Karen; T.M.C. Asser Instituut. Resolutions and statements of the United Nations Security Council (1946-1989): a thematic guide. BRILL, 1990, p. 171. ISBN 978-0-7923-0796-9.

## Vegeu també

* Llista de resolucions del Consell de Seguretat de les Nacions Unides 401 a la 500 (1976 - 1982)

## Enllaços externs

* PDF Text de la Resolució a UN.org
# Nenúfar

«Nenúfar» és una denominació sense caràcter taxonòmic que pot referir-se a:
* La família de les nimfeàcies (Nymphaeaceae).
* El gènere de les nimfees (Nymphaea).
* El gènere dels núfars (Nuphar).
* Una sèrie pictòrica de l'artista Claude Monet.
# Llista de les dinasties musulmanes xiïtes

La següent és una llista de dinasties musulmanes xiïtes:

## Egipte i Nord d'Àfrica

* Dinastia Idríssida (780-985)
* Califat Fatimita (909-1171)
* Banu l-Kanz (1004–1412)

## Sicília

* Kàlbida (948–1053)

## Espanya

* Hammudita (1016–1073)

## Península aràbiga

* Ukhaydírida (865-1066) a Al-Yamama
* Rassites (893-1970) del Iemen
* Sulàyhides (1047-1138) del Iemen
* Regne Mutawakkilita del Iemen (1926-1970)
* Càrmates (900-1073) de Bahrain
* Uyúnides (1076-1239) de Bahrain.
* Usfúrida (1253-1320 segle) de Bahrain
* Jarwànides (1305-1487) de Bahrain.

## Síria i Iraq

* Hamdànides (890-1004)
* Mazyàdides (961-1163) (Iraq central i del sud)
* Numairites (990-1081) (Iraq occidental).
* Uqàylida (990-1169)
* Mirdasides (1024-1080)

## Iran

* Djustànides (791–974)
* Alides del Tabaristan, Gilan i Daylam (864-929)
* Ziyàrides (928-1043)
* Buwàyhides (934-1062)
* Hasanwàyhida (959-1015)
* Kakúyida 1008-1051)
* Alamut (1090-1256)
* Il-kanat (1256-1335)
* Sarbadàrida (1332-1386)
* Dinastia jalayírida (1335-1432)
* Cobànides (1335-1357)
* Indjúida (1335-1357)
* Qara Qoyunlu (1375-1468)
* Dinastia de Muixaixa (1436-1729)
* Imperi safàvida (1501-1736)
* Dinastia afxàrida (1736-1796)
* Kanat de Shaki (1743-1819)
* Kanat de Gandja (1747-1804)
* Kanat de Karabagh (1747-1822)
* Kanat de Talish (1747-1828)
* Kanat de Xirvan (1748-1820)
* Dinastia Zand (1750-1794)
* Dinastia qajar (1785-1925)
* Pahlevi (1925-1979)

## Índia

* Bahmànida (1347-1527)
* Jaunpur (1394-1479)
* Sultanat de Bidar (1489-1619)
* Sultanat de Berar (1490-1572)
* Kutubxàhides 1518-1687)
* Sultanat de Bijapur (1527-1686)
* Rampur (1719–1949)
* Nababs d'Oudh (1722–1858)
* Nabab de Bengala (1757-1880)

## Pakistan

* Talpur (1783-1843).
* Hunza (estat principesc)
* Principat de Nagar

## Caixmir

* Dinastia Chak (1561–1588)

## Sud-est d'Àsia

* Daya Pasai (1128–1285).
* Bandar Kalibah
* Moira Malaya
* Kanto Kambar
* Robaromun

## Àfrica Oriental

* Sultanat de Kilwa (957-1506)

## Vegeu també

* Llista de les dinasties musulmanes sunnites

## Notes

* ↑ شاكر مصطفى, موسوعة دول العالم الأسلامي ورجالها الجزء الأول, (دار العلم للملايين: 1993), p.420
* ↑ http://www.hukam.net/family.php?fam=900
* ↑ http://www.alwasatnews.com/data/2009/2379/pdf/fdt5.pdf
* ↑ http://books.google.cat.sa/books?id=mKpz_2CkoWec&pg=Pa93&lpg=Pa93&dq=Numayrids&source=bl&ots=_Gld6l710Y&sig=eP3Dlarix_OeJkk5Uds_3TtvM3o&hl=ar&ei=ZuqwTniHf5Gn4AaI4KttBg&sa=X&oi=book_result&ct=result&resnum=3&ved=0CbkQ6AewAg#v=onepage&q=Numayrids&f=false%5BEnllaç+no+actiu%5D
* ↑ http://www.talpur.org
* ↑ http://books.google.cat.sa/books?id=EUlwmXjE9DQC&pg=PA163&lpg=PA163&dq=Chak+Kashmir+dynasty&source=bl&ots=oK1h1-4wM7&sig=2fdKKw50TFF3kUl__B8XJDDDd8c&hl=ar&ei=gJK_Tulhps3hBLGc6LME&sa=X&oi=book_result&ct=result&resnum=9&ved=0CGIQ6AEwCA#v=onepage&q=Chak%20Kashmir%20dynasty&f=false%5BEnllaç+no+actiu%5D
* 1 2 3 4 5 شاكر مصطفى, موسوعة دول العالم الأسلامي ورجالها الجزء الثالث, (دار العلم للملايين: 1993), p.1987
* ↑ شاكر مصطفى, موسوعة دول العالم الأسلامي ورجالها الجزء الثالث, (دار العلم للملايين: 1993), p.1360
# Lluita turca

La lluita turca, també coneguda com a lluita d'oli, és l'esport nacional de Turquia. Els lluitadors, nus, s'unten amb oli d'oliva abans de començar, i han d'agafar els pantalons, anomenats kisbet, de l'oponent. Generalment, els kisbet són fets de cuir de búfal aquàtic, i més recentment, de vedella.
L'origen de la lluita d'oli és a l'antiga Sumèria i a Babilònia, i hi ha tradicions grecoromanes on també es practicava aquest esport. El 1346 es va establir el festival de lluita turca de Kırkpınar, prop d'Edirne, que encara se celebra anualment i es va considerar Patrimoni Immaterial de la Humanitat segons la Unesco el 2010. El guanyador de la competició guanya uns 85.000 €, i si manté el títol durant tres anys, rep també or.

## Referències

* ↑ «Lluita turca». Fòrum Universal de les Cultures 2004, 2004. Arxivat de l'original el 6 de maig 2018. [Consulta: 5 maig 2018].
* ↑ Kirkpinar - All about Turkish Oilwrestling, Page 75
* ↑ Kirkpinar - All about Turkish Oilwrestling, Page 88
* ↑ «Turkish wrestlers compete in historical oil wrestling competition». Istanbul: Daily Sabah, 23-07-2015. [Consulta: 5 maig 2018].
* ↑ Shackell, James. «Dousing yourself in oil & having a wrestle is kind of a big deal in Turkey». Red Bull, 8 febrer. [Consulta: 5 maig 2018].
# Sanzey

Sanzey és un municipi francès situat al departament de Meurthe i Mosel·la i a la regió del Gran Est. L'any 2007 tenia 138 habitants. El nom prové d'un antropònim romà Sanitius i el sufix gal -acum.

## Demografia

El 2007 tenia 138 habitants a 52 famílies i 60 habitatges.

## Economia

El 2007 la població en edat de treballar era de 90 persones. Hi havia tres empreses de serveis de proximitat: construcció, immobiliària i perruqueria.
L'any 2000 hi havia vuit explotacions agrícoles que conreavane un total de 584 hectàrees.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
# Pietro Lombardo

Pietro Lombardo (1435, Carona, Llombardia - 1515, Venècia) fou un escultor i arquitecte italià del Renaixement.

## Biografia

Nasqué a la vila actualment suïssa de Carona (Ticino). Les primeres notícies que arriben de la seva activitat daten del període comprès entre juliol de 1462 i maig de 1463, quan llogà a Bolonya un taller al costat de l'església de Sant Petroni, on probablement treballà al reixat de la capella Rossi. El 1464 s'establí amb la seva família a Pàdua. Allà el seu treball més important fou la tomba d'Antonio Roselli (1464-1467). La seva obra suposa la introducció de l'escultura renaixentista al Vèneto, derivada a partir de l'estil que Desiderio da Settignano marcà als seus treballs florentins.
A finals del segle xv, Pietro Lombardo esculpí moltes tomes a Venècia amb l'ajuda dels seus fills. Entre ells hi ha la del poeta Dante Alighieri i les dels ducs Pasquale Malipiero i Pietro Mocenigo. Fou l'arquitecte i escultor cap de l'església de Santa Maria dei Miracoli, també a Venècia (1481-1489).
Se'l menciona a la línia 27 del Cant XLV d'Ezra Pound com el primer d'una llista d'artistes italians del Renaixement admirats per l'escriptor. Cal no confondre'l amb l'homònim teòleg Pere Llombard (segle xi).

## Enllaços externs

* Pietro Lombardo a l'Encyclopædia Britannica
# Rushlee Buchanan

Rushlee Buchanan (Hamilton, 20 de gener de 1988) és una ciclista neozelandesa, que combina el ciclisme en pista amb la ruta. Professional des del 2008, actualment milita a l'equip UnitedHealthcare Women's Team.

## Palmarès en pista

* 2009
** Campiona d'Oceania en Persecució per equips (amb Kaytee Boyd i Lauren Ellis)
* 2010
** Campiona de Nova Zelanda en Scractch
** Campiona de Nova Zelanda en Persecució per equips
* 2011
** Campiona d'Oceania en Puntuació
* 2013
** Campiona d'Oceania en Scratch
** Campiona d'Oceania en Persecució per equips (amb Jaime Nielsen, Georgia Williams i Lauren Ellis)
* 2017
** Campiona d'Oceania en Persecució per equips (amb Bryony Botha, Racquel Sheath, Michaela Drummond i Kirstie James)
** Campiona de Nova Zelanda en Persecució per equips

### Resultats a la Copa del Món

* 2010-2011
** 1a a Cali i Pequín, en Persecució per equips
* 2017-2018
** 1a a Santiago de Xile, en Persecució per equips

## Palmarès en ruta

* 2007
** Vencedora d'una etapa al Tour de Delta
* 2009
** Campiona de Nova Zelanda en Critèrium
* 2010
** Campiona de Nova Zelanda en ruta
* 2011
** Vencedora d'una etapa a la Cascade Cycling Classic
* 2014
** Campiona de Nova Zelanda en ruta
* 2016
** Campiona de Nova Zelanda en ruta
** Campiona de Nova Zelanda en contrarellotge
* 2017
** Campiona de Nova Zelanda en ruta
** Vencedora d'una etapa al North Star Grand Prix

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Lluita d'Esquerra

Lluita d'Esquerra (grec Μαχόμενη Αριστερά) fou una coalició d'extrema esquerra grega formada el 1993 amb els partits:
* Corrent Nova Esquerra
* Moviment Comunista Revolucionari de Grècia (EKKE)
* Partit Comunista de Grècia (marxista-leninista) (KKE ml)
* Partit Revolucionari dels Treballadors
A les eleccions legislatives gregues de 1993 va rebre 8,160 vots i a les les de 1996 10,443 vots. No va participar en les eleccions europees de 1994 degut a desacords interns que provocaren que alguns d'ells formessin el Moviment d'Esquerra contra la Unió Europea. El 1999 es va dissoldre i tots els partits de la coalició llevat el KKE ml es van unir al Front d'Esquerra Radical.